Þeir munu standa best sem framleiða upp undir 10 þús. tonn á ári . „ Ég held því fram að bolfiskiðnaðurinn á Íslandi sé á krossgötum , “ segir Pétur Hafsteinn Pálsson framkvæmdastjóri Vísis hf. í viðtali í nýjustu Fiskifréttum . „ Til þess að vera samkeppnisfærar þurfa fiskvinnslur að efla sig hratt til þess að geta boðið fjölbreyttar afurðir og skjóta afhendingu þeirra . Þau hús munu standa best að vígi sem framleiða upp undir 10.000 tonn ári , millifyrirtækin munu fara halloka en lítil fyrirtæki verða áfram til . Ég hef áður sagt að fiskiskipaflotinn okkar sé 30% of stór og ég held að fiskvinnsluhúsin séu helmingi of mörg . Tæknivæðingin sem við dásömum með réttu hefur ekki gert annað en að stytta vinnutímann og fjölga atvinnuleysisdögum . Stóra verkefnið er að skapa varanleg störf í stað þeirra sem hverfa . “ Að sögn Péturs er áformað að vinna framvegis jafnmikið hráefni hjá Vísi í Grindavík eins og gert hefur verið á öllum starfsstöðum fyrirtækisins hingað til . Núna eru það 16 - 17 þúsund tonn á ári en miðað við full afköst gæti það orðið um 20 þúsund . Vélakosturinn á stöðunum þremur verður fluttur til Grindavíkur . Sjá nánar ítarlegt viðtal við Pétur í Fiskifréttum .